એર ઇન્ડિયાના યુનિટ્સના વેચાણમાંથી એકત્ર ભંડોળનો ઉપયોગ એરલાઇનનું લગભગ રૂ. ૫૦,૦૦૦ કરોડનું ઋણ ચૂકવવા કરાશે. જેમાંથી રૂ. ૩૦,૦૦૦ કરોડની રકમ કાર્યકારી મૂડીની અને બાકીનો હિસ્સો વિમાનની ખરીદી માટેનો છે. અહેવાલમાં કાર્યકારી મૂડીની ડેટ સ્પેશિયલ પર્પઝ વ્હિકલ (SPV)માં ટ્રાન્સફર કરવાની ભલામણ કરાઈ છે. તેને લીધે એર ઇન્ડિયાને સર્વિસિંગ ખર્ચમાં વાર્ષિક રૂ. ૪,૦૦૦ કરોડની બચત થશે. અહેવાલમાં એરલાઇનના કર્મચારીઓને બઢતી આપવાને બદલે બહારના ડિરેક્ટર્સની નિમણૂક કરવાનું સૂચન કરાયું છે. કાર્યકારી ખર્ચમાં ઘટાડો કરવા અન્ય પગલાં સિવાય એરલાઇન સ્ટાફ દ્વારા સસ્તા એકોમોડેશનની પણ ભલામણ કરવામાં આવી છે.